**กรอบแนวทางการเผยแพร่ข้อมูลต่อสาธารณะผ่านเว็บไซต์**

**โรงพยาบาลดอยหลวง**

 ตามพระราชบัญญัติข้อมูลข่าวสารของราชการ พ.ศ. 2540 มาตรา 9 ที่ว่าด้วยเรื่องการกำหนดให้ หน่วยงานของรัฐต้องจัดให้มีข้อมูลข่าวสารของราชการไว้ให้ประชาชนเข้าตรวจดูได้ โรงพยาบาลดอยหลวงจึงได้กำหนดกรอบแนวทางในการเผยแพร่ข้อมูลต่อสารธารณะผ่านเว็บไซต์ของโรงพยาบาลดอยหลวง และหน่วยงานในสังกัด เพื่อให้ประชาชนสามารถเข้าถึงข้อมูล ข่าวสารได้สะดวก ซึ่งเป็นข้อมูลที่ถูกต้อง ชัดเจน ครบถ้วน และปัจจุบัน นอกจากนี้ยังสามารถสอบทานการดำเนินงานของโรงพยาบาลดอยหลวง ตามนโยบายที่ประกาศไว้ ดังนี้

กรอบวิธีปฏิบัติ

 1. หมวดหมู่ของข้อมูล ให้เป็นไปตามมาตรฐานเว็บไซต์หน่วยงานภาครัฐ (Government Website Standard Version 2.0 ของสำนักงานรัฐบาลอิเล็กทรอนิกส์) ประกอบด้วย

 1.1 ข้อมูลหน่วยงาน

 1.2 กฎหมาย ระเบียบ ข้อบังคับ ที่เกี่ยวข้องกับหน่วยงาน

 1.3 ข้อมูลผู้บริหารเทคโนโลยีสารสนเทศระดับสูง

 1.4 คลังความรู้

 1.6 ข้อมูลจำนวนที่จัดไว้ให้ประชาชนตรวจดูได้ (ตาม พ.ร.บ. ข้อมูลข่าวสารของราชการ พ.ศ. 2540)

 2. หน่วยงานเจ้าของเรื่องพิจารณาจำแนกหมวดหมู่ และลักษณะของข้อมูลที่จะเผยแพร่ โดยแบ่งเป็น 2.1 ข้อมูลที่จำเป็นต้องได้รับการอนุมัติจากผู้บริหารสูงสุดในหน่วยงานก่อน เช่น แผนปฏิบัติการ การจัดซื้อจัดจ้าง บันทึกข้อความ ประกาศ หรือคำสั่งต่างๆ

 2.2 ข้อมูลที่มีการอนุมัติและตรวจทางในช่องทางอื่นๆ แล้ว เข่น กิจกรรม โครงการ ฝึกอบรมรายงานประจำปี

 2.3 ข้อมูลทั่วไปที่ต้องการปรับปรุงให้ทันสมัย เช่น รายชื่อผู้บริหาร บุคลากร หมายเลขโทรศัพท์ โครงสร้างบริการ

 3. หลังจากได้รับการอนุมัติแล้วให้เจ้าของเรื่องทำการประสานกับหน่วยงานที่รับผิดชอบการดูแลเว็บไซต์ ใน 2 กรณี

 3.1 การเผยแพร่ข้อมูลบนเว็บไซต์โรงพยาบาลดอยหลวง (doiluanghospital.com) ให้เจ้าของเรื่องทำการประสานกับงานประชาสัมพันธ์ กองกลางเพื่อตรวจสอบความถูกต้อง

 3.3 การเผยแพร่ข้อมูลบนเว็บไซต์หน่วยงานในสังกัดให้เจ้าของเรื่องทำการประสานกับผู้ดูแลเว็บไซต์ของหน่วยงานนั้นๆ เพื่อตรวจสอบความถูกต้อง

 4. งานประชาสัมพันธ์ กองกลางเป็นหน่วยงานตรวจสอบความถูกต้องของข้อมูล ไฟล์เอกสารและ หมวดหมู่หัวข้อที่จะเผยแพร่ หากข้อมูลถูกต้องแล้วให้ดำเนินเผยแพร่ตามหมวดหมู่หรือกที่กำหนด และหากมีข้อแก้ไขให้ประสานหน่วยงานเจ้าของเรื่อง เพื่อปรับปรุงข้อมูลให้ถูกต้องก่อนเผยแพร่ต่อไป

 5. ให้หน่วยงานเจ้าของเรื่องเป็นผู้ทบทวนข้อมูลที่ 2 ให้เป็นปัจจุบัน โดยมีกำหนดระยะเวลาการเผยแพร่ข้อมูลตามความเหมาะสมของข้อมูล หากมีข้อมูลใดที่หมดเวลาการเผยแพร่ หรือมีข้อมูลคลาดเคลื่อนที่เจ้าของเรื่องต้องการให้มีการสอบทานย้อนหลังให้เจ้าของเรื่องเสนอขออนุมัติจากผู้อำนวยการโรงพยาบาล

 6. ให้ผู้บังคับบัญชาทุกระดับมีหน้าที่และความรับผิดชอบในการตรวจสอบ และติดตามการเผยแพร่ข้อมูลสู่สาธารณะผ่านเว็บไซต์ให้เป็นไปตามความเหมาะสม ถูกต้อง ครบถ้วน และเป็นปัจจุบัน

 7. เพื่อให้การเผยแพร่ข้อมูลต่อสาธารณะผ่านเว็บไซต์ของโรงพยาบาลดอยหลวง และหน่วยงานต่างๆ ในสังกัดเป็นไปอย่างมีประสิทธิภาพเรียบร้อย และบังเกิดผลดีต่อการดำเนินงานดังกล่าว จึงมอบหมายให้งานประชาสัมพันธ์ กองกลาง ดำเนินงานติดตามจำนวนผู้เช้าร่วมใช้งาน (เยี่ยมชมเว็บไซต์) และความพึ่งพอใจของผู้ใช้งาน ตลอดจนการดำเนินการต่างๆ รายงานต่อ คณะกรรมการหรือคณะทำงานที่เกี่ยวข้องต่อไป

 อนึ่ง แนวทางการจำแนกว่าข้อมูลใดให้ใช้ขั้นตอนการเผยแพร่แบบใด ให้ดำเนินการตามที่ระบุไว้ในหัวข้อการกำหนดขั้นตอนการเผยแพร่ ตามความในหมายเหตุท้ายฉบับนี้

หมายเหตุ

 ข้อ 1 หน่วยงานเจ้าของเรื่อง หมายถึง หน่วยงานที่ประสงค์จะเผยแพร่ข้อมูลข่าวสาร และหรือได้รับมอบหมายให้เป็นผู้กำกับดูแลข้อมูลข่าวสารที่จำเป็นต้องมีการเผยแพร่ ประกอบไปด้วยหน่วยงานต่างๆ ที่ปรากฏใน “doiluanghospital.com”

ข้อ 2 การกำหนดขั้นตอนการเผยแพร่ตามหัวข้อเรื่องของข้อมูลจำแนกได้ ดังนี้

|  |  |  |  |  |  |
| --- | --- | --- | --- | --- | --- |
| ที่ | หัวเรื่องข้อมูล | ขั้นตอนการเผยแพร่ | หน่วยงานเจ้าของเรื่อง | ผู้ตรวจสอบ | วันตรวจสอบ |
| 1 | ข้อมูลหน่วยงาน (General information)- ประวัติความเป็นมา- วิสัยทัศน์- พันธกิจ- โครงสร้างหน่วยงาน ผู้บริหาร อำนาจหน้าที่- ยุทธศาสตร์ แผนปฏิบัติ ราชการ- แผนงาน โครงการ และงบประมาณรายจ่าย ประจำปี- คำรับรอบ และรายงานผล การปฏิบัติราชการ- ข้อมูล แสดงรายละเอียด ช่องทางที่ผู้ใช้บริการสามารถติดต่อสื่อสารกับหน่วยงานใด | ขั้นตอนที่ 2.3ขั้นตอนที่ 2.2ขั้นตอนที่ 2.2ขั้นตอนที่ 2.3ขั้นตอนที่ 2.2ขั้นตอนที่ 2.2ขั้นตอนที่ 2.2ขั้นตอนที่ 2.3 | งานประชาสัมพันธ์งานประชาสัมพันธ์งานประชาสัมพันธ์งานประชาสัมพันธ์งานยุทธศาสตร์งานยุทธศาสตร์งานยุทธศาสตร์งานประชาสัมพันธ์ | งานข้อมูลสารสนเทศ | 1 ต.ค. |
| 2 | กฎหมาย ระเบียบ ข้อบังคับ ที่เกี่ยวข้องกับ หน่วยงาน - กฎหมาย พระราชบัญญัติ พระราชกฤษฎีกา กฎหมาย ประกาศ ระเบียบ- มาตรฐาน คู่มือ แนวทางปฏิบัติ และมติคณะรัฐมนตรีที่เกี่ยวข้องโดยแสดงที่มาของข้อมูลที่นำมาเผยแพร่ | ขั้นตอนที่ 2.1ขั้นตอนที่ 2.1 | กลุ่มงานบริหารฯงานยุทธศาสตร์และกลุ่มงานบริหารฯ | กลุ่มงานบริหารฯ | 1 ต.ค. และ 1 เม.ย. |

|  |  |  |  |  |  |
| --- | --- | --- | --- | --- | --- |
| ที่ | หัวเรื่องข้อมูล | ขั้นตอนการเผยแพร่ | หน่วยงานเจ้าของเรื่อง | ผู้ตรวจสอบ | วันตรวจสอบ |
| 3 | ข้อมูลเทคโนโลยีสารสนเทศระดับสูง (Chief information Officer : CIO)- รายละเอียดเกี่ยวกับ CIO ประกอบด้วย ชื่อ – นานสกุลและตำแหน่ง- ข้อมูลการติดต่อ ประกอบด้วย ที่อยู่ เบอร์โทรศัพท์ โทรสาร ที่อยู่ไปรษณีย์อิเล็กทรอนิกส์ (e-Mail Address)- การบริหารงานด้านเทคโนโลยี สารสนเทศ เช่น ยุทธศาสตร์, แผนปฏิบัติการด้านเทคโนโลยีสารสนเทศ, วิสัยทัศน์, นโยบายต่างๆ, ข่าวสารกิจกรรมต่างๆ ของ CIO เป็นต้น | ขั้นตอนที่ 2.1ขั้นตอนที่ 2.1ขั้นตอนที่ 2.1 | งานข้อมูลสารสนเทศ | งานข้อมูลสารสนเทศ | 1 ต.ค. |
| 4 | คลังความรู้ (Knowledge and Statistic)- บทความ- รายงานประจำปี- วารสารวิชาการ- สถิติ | ขั้นตอนที่ 2.1ขั้นตอนที่ 2.2ขั้นตอนที่ 2.2ขั้นตอนที่ 2.1 | หน่วยงานเจ้าของเรื่องงานยุทธศาสตร์กลุ่มงานบริหารฯงานยุทธศาสตร์ | หน่วยงานเจ้าของเรื่องงานยุทธศาสตร์กลุ่มงานบริหารฯงานยุทธศาสตร์ | 1 ต.ค. และ 1 เม.ย. |

|  |  |  |  |  |  |
| --- | --- | --- | --- | --- | --- |
| ที่ | หัวเรื่องข้อมูล | ขั้นตอนการเผยแพร่ | หน่วยงานเจ้าของเรื่อง | ผู้ตรวจสอบ | วันตรวจสอบ |
| 5 | ข้อมูลจำนวนที่จัดไว้ให้ประชาชนตรวจดูได้- นโยบาย แผนงาน โครงการ งบประมาณ รายจ่าย- ข้อมูลการจัดซื้อจัดจ้าง- สรุปผลการจัดซื้อจัดจ้าง- ข้อมูลรับสมัครงาน- ข่าว ประกาศทั่วไป | ขั้นตอนที่ 2.1ขั้นตอนที่ 2.2ขั้นตอนที่ 2.2ขั้นตอนที่ 2.2ขั้นตอนที่ 2.1 | งานยุทธศาสตร์งานพัสดุงานพัสดุงานทรัพยากรบุคคลหน่วยงานเจ้าของเรื่อง | งานยุทธศาสตร์งานพัสดุงานพัสดุงานทรัพยากรบุคคลหน่วยงานเจ้าของเรื่อง | 1 ต.ค. และ 1 เม.ย. |

 ข้อ 3 คณะกรรมการหรือคณะทำงานที่เกี่ยว หมายถึง คณะกรรมการหรือคณะทำงานที่ โรงพยาบาลดอยหลวงแต่งตั้งขึ้นให้มีหน้าที่ความรับผิดชอบเกี่ยวกับการกำกับ ติดตามผลการดำเนินงานของโรงพยาบาลดอยหลวง ให้เกิดประสิทธิภาพ และประสิทธิผล ตลอดจนความโปร่งใสในการดำเนินงานอาทิ คณะกรรมการบริหารของโรงพยาบาลดอยหลวง คณะกรรมการเผยแพร่ข้อมูลข่าวสารบนเว็บไซต์โรงพยาบาลดอยหลวง